b'\n_START_ARTICLE_\nMatkalaukku\n_START_PARAGRAPH_\nMatkalaukku on useimmiten suorakulmion muotoinen laukku, jossa on py\xc3\xb6ristetyt kulmat. Se on tarkoitettu l\xc3\xa4hinn\xc3\xa4 matkoilla tarvittavien tavaroiden, kuten vaatteiden, kuljettamiseen. Laukun p\xc3\xa4\xc3\xa4ll\xc3\xa4 on kantokahva. Matkalaukut valmistetaan kovasta muovista tai jostakin muotonsa pit\xc3\xa4v\xc3\xa4st\xc3\xa4 pehme\xc3\xa4st\xc3\xa4 materiaalista. Alun perin ne valmistettiin mm. nahkasta tai pahvista._NEWLINE_Useimmissa nykyaikaisissa matkalaukuissa on pohjalla pienet py\xc3\xb6r\xc3\xa4t, jotka helpottavat laukun kuljettamista kovilla ja tasaisilla alustoilla._NEWLINE_Pienemp\xc3\xa4\xc3\xa4, yleens\xc3\xa4 ter\xc3\xa4v\xc3\xa4reunaisempaa matkalaukkua muistuttavaa laukkua kutsutaan salkuksi. Siin\xc3\xa4 kuljetetaan usein asiakirjoja tai esimerkiksi kannettavaa tietokonetta.'